МВнР реагира на думите на Макрон за мигрантите от Африка и българските банди. Френският посланик Флоранс Робин е извикана в понеделник за обяснения във Външно - Big5.bg
Събота, 02 Ноември 2019 14:23
„По време на разговора френският посланик отбеляза, че Франция няма претенции към гражданите на Украйна, които посещават страната. Следователно думите на Макрон, засягащи проблематиката на миграцията и законното трудоустройство, са били извадени от контекста”, каза Зеленко след разговора с френския дипломат в Киев, цитирана от БГНЕС. Зеленко отбеляза, че „между Киев и Париж съществува пълно разбиране и сътрудничество в реализация на договореностите за движението на гражданите от двете страни”.
По-рано днес на изказването на Макрон реагира и ВМРО. "Изказването на френския президент Макрон е поредната проява на политическа арогантност и високомерие, демонстрирани от един от настоящите лидери на някогашната Антанта“, написа вицепремиерът Красимир Каракачанов във Фейсбук.
Той настоява българското външно министерство да реагира.
„В навечерието на 100 години от подписването на Ньойския договор в Париж подобно поведение показва, че историческите грешки не са научени от т.нар. политически елит на Европа“, добавя той.
„Това, че Макрон предпочита мигранти от Кот д'Ивоар си е негово право и мен не ме интересува. Не мога обаче да подмина с лека ръка квалификацията на българите като „банди“. Това е недопустимо и обидно“.
„Като заместник министър-председател на Република България категорично се противопоставям на подобни опити за дискредитиране на името на държавата и погазване на правата на българските граждани“, посочва Каракачанов и настоява Външно министерство да реагира на „поредната проява на високомерие, обидно отношение и неуважение към българския народ“.
Реакциите на френската преса:
Пред крайнодясното сп. Valeurs Actuelles Макрон каза, че “той като президент предпочита легалните мигранти от Гвинея или Кот д’Ивоар … вместо нелегалните украински или български банди”.
Интервюто му предизвика остра реакция сред цялата журналистическа гилдия във Франция.
Авторитетният седмичник “L’observateur” подчертава, че “за първи път президент на Франция дава интервю за крайно дясна медия”.
Сп. “Marianne” се възмущава от нескопосаните обяснения на администрацията на Макрон за скандалното интервю.
“С това си интервю Макрон зави рязко към крайната десница”, пише от своя страна в. “Liberation”.
Остри коментари има и във вестниците Le Parisien и Le Figaro.
Дачич агресивно: Какви права за българите в Сърбия търси София?
Само за няколко десетилетия българското малцинство в Западните покрайнини буквално бе унищожено. От над 120 000 души преди, в момента то наброява около 20 000 и живее в пълна мизерия.
Двама български моряци са паднали от кораб в Норвежко море. Спасителната операция е без резултат
Двама български моряци са паднали в Норвежко море след инцидент на борда на товарния кораб "Стара планина".